На основу члана 27а став 5. Закона о електронским комуникацијама („Службени гласник РС”, бр. 44/10, 60/13 – УС, 62/14 и 95/18 – др. закон), члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др закон) и тачке 2. Одлуке о отварању Буџетског фонда за унапређење и развој области електронских комуникација и информационог друштва („Службени гласник РС”, број 79/14),

Влада доноси

У Р Е Д Б У

О УТВРЂИВАЊУ ПРОГРАМА КОРИШЋЕЊА СРЕДСТАВА БУЏЕТСКОГ ФОНДА ЗА ФИНАНСИРАЊЕ АКТИВНОСТИ И МЕРА УНАПРЕЂЕЊА И РАЗВОЈА ОБЛАСТИ ЕЛЕКТРОНСКИХ КОМУНИКАЦИЈА И ИНФОРМАЦИОНОГ ДРУШТВА У 2019. ГОДИНИ

Члан 1.

Овом уредбом утврђује се Програм коришћења средстава Буџетског фонда за финансирање активности и мера унапређења и развоја области електронских комуникација и информационог друштва у 2019. години, који је одштампан уз ову уредбу и чини њен саставни део.

Члан 2.

Активности и мере унапређења и развоја области електронских комуникација и информационог друштва које ће се финансирати, као и износ средстава утврђени су програмом из члана 1. ове уредбе.

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-306/2019

У Београду, 18. јануара 2019. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић, с.р. |

ПРОГРАМ

КОРИШЋЕЊА СРЕДСТАВА БУЏЕТСКОГ ФОНДА ЗА ФИНАНСИРАЊЕ АКТИВНОСТИ И МЕРА УНАПРЕЂЕЊА И РАЗВОЈА ОБЛАСТИ ЕЛЕКТРОНСКИХ КОМУНИКАЦИЈА И ИНФОРМАЦИОНОГ ДРУШТВА У 2019. ГОДИНИ

**Износ средстава**

Програмом коришћења средстава Буџетског фонда за финансирање активности и мера унапређења и развоја области електронских комуникација и информационог друштва у 2019. години утврђује се износ од 516.035.000 динара за реализацију програмских активности, и то:

1) широкопојасна комуникациона инфраструктура;

2) развој информационо-комуникационе инфраструктуре у установама образовања, науке и културе;

3) развој информационо-комуникационе инфраструктуре у основним и средњим школама у Рeпублици Србији „Повезане школе”;

4) развој информационо-комуникационе инфраструктуре у основним и средњим школама у Републици Србији „Повезане школе” – Фаза II.

**Намена средстава**

Програмске активности спроводи Министарство трговине, туризма и телекомуникација у циљу:

1) унапређења широкопојасне комуникационе инфраструктуре кроз изградњу недостајуће приступне инфраструктуре у насељима и повезивањем јавних установа на широкопојасну мрежу;

2) повезивања основних и средњих школа, осталих установа образовања, установа науке и установа културе на образовну и научно-истраживачку рачунарску мрежу Информационо-комуникационе установе „Академска мрежа Републике Србије – АМРЕС”, путем изнајмљивања веза и постављањем локалне бежичне мреже за приступ у свим школама, осталим установама образовања, установама науке и установама културе;

3) развоја информационо-комуникационе инфраструктуре намењене основним и средњим школама у Републици Србији;

4) развоја информационо-комуникационе инфраструктуре у основним и средњим школама у Републици Србији „Повезане школе” – Фазе II.

**Расподела средстава**

Укупан износ средстава за реализацију програмских активности у 2019. години износи 516.035.000 динара и расподела средстава по врстама активности (Табела – Расподела средстава), вршиће се на начин:

Табела – Расподела средстава

|  |  |  |  |  |  |
| --- | --- | --- | --- | --- | --- |
| Програмска активност | | Економска класификација | | Износ средстава | УКУПНО |
| 0009 | Широкопојасна комуникациона инфраструктура | Услуге по уговору | 423 | 2.301.000 | 8.801.000 |
| Зграде и грађевински објекти | 511 | 6.500.000 |
| 0010 | Развој информационо-комуникационе инфраструктуре у установама образовања, науке и културе | Специјализоване услуге | 424 | 103.000.000 | 125.518.000 |
| Зграде и грађевински објекти | 511 | 2.000.000 |
| Машине и опреме | 512 | 20.518.000 |
| 5001 | Развој информационо-комуникационе инфраструктуре у основним и средњим школама у Републици Србији – „Повезане школе” | Зграде и грађевински објекти | 511 | 63.600.000 | 361.716.000 |
| Машине и опреме | 512 | 298.116.000 |
| 5003 | Развој информационо-комуникационе инфраструктуре у основним и средњим школама у Републици Србији – „Повезане школе” – Фаза II | Зграде и грађевински објекти | 511 | 400.000 | 20.000.000 |
| Машине и опреме | 512 | 19.600.000 |
| УКУПНО | | | | 516.035.000 | |